Република Србија

Основна школа "Милутин и Драгиња Тодоровић"

дел.бр. 1732 од 22.12.2022. године

Крагујевац

На основу члана 126. став 4. Закона о основама система образовања и васпитања (''Службени гласник РС'' 88/17, 27/18, 10/19, 6/20, 129/21) и члана 64. Закона о родној равноправности ( ''Сл.гласник РС'', бр.52/2021 ), директор ОШ "Милутин и Драгиња Тодоровић" у Крагујевцу, у поступку одређивања лица задуженог за родну равноправност доноси

**РЕШЕЊЕ О ОДРЕЂИВАЊУ ЛИЦА ЗАДУЖЕНОГ ЗА РОДНУ РАВНОПРАВНОСТ**

1. **ИМЕНУЈЕ СЕ: Јована Тодоровић**, професор у ОШ "Милутин и Драгиња Тодоровић" у Крагујевцу, за лице задужено за родну равноправност.
2. О овој одлуци обавестити Министарство за људска и мањинска права и друштвени дијалог (у даљем тексту: Министарство).
3. Лице задужено за родну равноправност у ОШ "Милутин и Драгиња Тодоровић" у Крагујевцу, дужно је да:

**а)** прати спровођење политика и мера за остваривање и унапређивање родне равноправности из делокруга рада Школе;

**б)** прати стање о полној структури запослених и радно ангажованих лица у Школи и саставља извештаје о утврђеном стању у погледу достигнутог нивоа остваривања родне равноправности у Школи;

**в)** доставља извештаје из тачке б) овог става директору, које Школа, након доношења, доставља Министарству;

**г)** сарађује са Министарством и телима за родну равноправност на питањима значајним за остваривање и унапређивање родне равноправности;

**д)** припрема податке, анализе и материјале потребне за рад тела за родну равноправност.

**ђ)** Обавља и друге послове у вези са Законом о родној равноправности.

Контакт подаци лица задуженог за родну равноправност су следећи:

e-mail: mllejovana@gmail.com, телефон: 069/2468000.

***О б р а з л о ж е њ е***

Oдредбама члана 64. став 1. Закона о родној равноправности (''Службени гласник РС'' 52/21) прописано је да органи јавне власти који имају више од 50 запослених и рaдно ангажованих лица дужни су да из реда својих запослених, одреде лице задужено за родну равноправност у складу са Правилником о организацији и систематизацији радних места у "Милутин и Драгиња Тодоровић" у Крагујевцу, а истим законо су прописане и обавезе лица задуженог за родну равноправност.

На основу члана 126. Закона о основама система образовања и васпитања, директор школе одлучује о правима, обавезама и одговорности запослених.

На основу изложеног одлучено је као у диспозитиву.

Правна поука: На ово решење запослени има право на жалбу Школском одбору, у року од 15 дана од дана достављања решења директора. Школски одбор је дужан да одлучи по жалби у року од 15 дана од дана достављања жалбе. Ако Школски одбор не одлучи по жалби или ако запослени није задовољан другостепеном одлуком, може се обратити надлежном суду у року од 30 дана од дана истека рока за доношење решења, односно од дана достављања решења. У радном спору запослени који побија коначно решење, тужбом мора обухватити и првостепено и другостепено решење.

|  |  |
| --- | --- |
| Примио: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Директор школе,    \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Драган Павловић |